proxectonos/corpus_dominio_legal_administrativo_tmp huggingface dataset:
DH. W36.73782. FERNANDA TORRENTE SÁNCHEZ-GUISANDE, SOLICITUDE DE AUTORIZACIÓN DE OBRAS NO LUGAR DE FONTEIRIÑAS, PARROQUIA DE COUSO (SAN CRISTOVO), GONDOMAR
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 20/11/2020)

Fernada Torrente Sánchez-Guisande solicita de Augas de Galicia co CIF: Q1500378C, a autorización de obras no lugar de Fonteiriñas, parroquia de Couso (San Cristovo), Concello de Gondomar (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.73782 As obras solicitadas serán os traballos de rehabilitación de dúas edificacións consistentes na redistribución das estancias interiores da edificación principal de 855,51 m 2 de superficie total construída, e na substitución de elementos estruturais e cuberta, redistribución interior e máis ampliación da planta baixa da edificación auxiliar ata acadar unha superficie total construída de 175,63 m 2, en parcela de referencia catastral 1690906NG2519S0001EU, en zona de policía e a unha distancia de 40,72 m do leito do regato dos Caniveses, no lugar de Fonteiriñas, parroquia de Couso, concello de Gondomar. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Gondomar ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 28 de outubro de 2020 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
APROBACIÓN INICIAL DO SUPLEMENTO DE CRÉDITO 2/2020. EXPEDIENTE 2939/2020
ADMINISTRACIÓN LOCAL — Municipal — Porriño, O (Presupostos e cadros de persoal, 09/09/2020)

Exposición ao público da aprobación inicial do expediente de modificación orzamentaria mediante suplemento de crédito nº 2/2020 (expediente 2939/2020). O Pleno do Concello do Porriño, reunido en sesión ordinaria o día 26/08/2020, prestou a súa aprobación inicial ao expediente de modificación orzamentaria mediante suplemento de crédito nº 2/2020 por importe total de 326.092,17 €. De conformidade co disposto no artigo 169.1, por remisión do 177.2, do Real Decreto 2/2004, de 5 de marzo, polo que se aproba o Texto tefundido da Lei reguladora das facendas locais, sométese o expediente a exposición pública polo prazo de quince días a contar dende o seguinte á inserción deste anuncio no Boletín Oficial da Provincia, para que as persoas interesadas poidan examinar o expediente e presentar as reclamacións que estimen oportunas. Durante este prazo poderá ser examinado por calquera persoa interesada nas dependencias municipais para que formulen as alegacións que estimen pertinentes. Así mesmo, estará a disposición das persoas interesadas na sede electrónica deste concello: (http://oporrino.sedelectronica. gal). De non presentarse reclamacións no prazo indicado, a modificación considerarase definitiva, procedéndose á súa publicación no BOPPO, sendo os créditos executivos a partir da súa publicación. De presentarse reclamacións, estas serán resoltas polo Pleno no prazo dun mes, sometendo a proposta de resolución das mesmas así como a aprobación da modificación ao citado órgano. Asinado dixitalmente na marxe no lugar e na data indicados.
APROBACIÓN DEFINITIVA DE MODIFICACIÓN PRESUPOSTARIA Nº 32/2020 POR TRANSFERENCIA DE CRÉDITO 12/2020
ADMINISTRACIÓN LOCAL — Municipal — Oia (Presupostos e cadros de persoal, 30/07/2020)

Aprobado polo Pleno deste Concello o expediente de modificación presupostaria nº 32/2020 por transferencia de crédito 12/2020, por acordo adoptado en sesión celebrada o día 15.06.2020, foi obxecto de exposición pública, por medio de anuncio publicado no BOP nº 123 de 30/06/2020, entre os días 1 e 21 de Xullo de 2020. Non téndose presentado reclamacións durante o prazo de exposición ao público, en cumprimento do que dispón, o artigo 169.3 do Texto Refundido da Lei Reguladora das Facendas Locais, 2/2004 de 5 de marzo, faise público que, trala modificación operada, o orzamento 2020, de gastos e ingresos, resumido por capítulos, resulta como sigue: Oia, 22 de xullo de 2020 A Alcaldesa-presidenta Asdo Pablo Bernardo Enrriquez Mentrida *Asdo dixitalmente á marxe
DELEGACIÓN DE COMPETENCIAS
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 23/03/2020)

Por decreto de Alcaldía de 11.03.2020 acordouse a resolución cuxa parte dispositiva a continuación se transcribe literalmente: 1º Delegar no primeiro tenente de Alcalde DON PEDRO PEREIRA FERNÁNDEZ o exercicio das potestades e funcións de Alcalde en canto ó goberno e administración municipal dende o día 11 de Marzo de 2020 ate o día 18 de Marzo de 2020 e en todo caso durante o período de convalecencia por mor da miña situación de enfermidade e convalecencia médica.2º A delegación comprende tanto as facultades de dirección e xestión, como as de resolver mediante actos administrativos que afecten a terceiros, inda que non se delega a facultade de resolver recursos administrativos que poidan interpoñerse contra os actos ditados no exercicio das facultades delegadas, de conformidade co disposto no artigo 13 da Lei 30/1.992 de Procedemento administrativo común.3º A delegación conferida require para a súa efectividade a aceptación do concellal-delegado, tamén publicarase no B. O. P. e da resolución darase conta ó Pleno Corporativo na seguinte sesión que celebre.4º O concelleiro delegado queda obrigado a informar a esta Alcaldía, "a posteriori", da xestión e disposicións que dite, e previamente, das decisións de transcendencia, nos termos previstos no artigo 115 do R. O. F. No non previsto nesta resolución rexerán as normas da Lei de Bases de Réxime Local e do Regulamento de Organización, Funcionamento e Réxime Xurídico das Corporacións Locais no marco das regras que as devanditas normas establecen para as delegacións.” No Porriño, a 12 de marzo de 2020. O alcalde acctal. Cesar Leonardo Lopez Manzanara Megal
SUBSTITUCIÓN DE ALCALDE POLA PRIMEIRA TENENTE DE ALDALDE, SAGRARIO MARTÍNEZ FERRARI
ADMINISTRACIÓN LOCAL — Municipal — Cangas (Outros documentos, notificacións e informacións públicas, 13/08/2020)

Por Decreto número 2020/1378, adoptouse a seguinte: “RESOLUCIÓN DE ALCALDÍA Visto que corresponde aos Tenentes de Alcalde, en canto tales, substituír na totalidade das súas funcións e pola orde do seu nomeamento, ao Alcalde, nos casos de ausencia, enfermidade ou impedimento que imposibilite a este para o exercicio das súas atribucións, así como desempeñar as funcións do Alcalde nos supostos de vacante na Alcaldía ata que tome posesión o novo Alcalde. Visto que durante os días 6 ao 9 de agosto, ambos inclusive, o ALCALDE atoparase ausente do Municipio por vacaións Por todo iso, en virtude do disposto nos artigos 23.3 da Lei 7/1985, de 2 de abril, Reguladora das Bases do Réxime Local, e de acordo cos artigos 44 e 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro, PRIMEIRO. Delegar en Araceli Rosario Gustran Bakhoum, Primeira Tenente de Alcalde, a totalidade das funcións da Alcaldía, nos termos do artigo 23.3 Lei 7/1985, de 2 de abril, Reguladora das Bases do Réxime Local, durante o período comprendido entre o 6 e o 9 de agosto. SEGUNDO. A delegación comprende as facultades de dirección e de xestión, así como a de resolver os procedementos administrativos oportunos mediante a adopción de actos administrativos que afecten a terceiros. TERCEIRO. O órgano delegado debe informar a esta Alcaldía, a posteriori, e, en todo caso, cando se lle requira para iso, da xestión realizada e das disposicións ditadas no período de referencia, e con carácter previo daquelas decisións de transcendencia, tal e como se prevé na o artigo 115 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro. CUARTO. A delegación conferida no presente Decreto requirirá para a súa eficacia a aceptación do órgano delegado, entendéndose esta outorgada tácitamente se non se formula ante esta Alcaldía expresa manifestación de non aceptación da delegación no termo de tres días hábiles contados desde o seguinte a aquel en que lle sexa notificada esta resolución. QUINTO. A presente resolución será publicada en o Boletín Oficial da Provincia, dándose conta do seu contido ao Pleno da Corporación na primeira sesión que esta celebre. SEXTO. No non previsto expresamente nesta resolución aplicaranse directamente as previsións da Lei 7/1985, de 2 de abril, Reguladora das Bases do Réxime Local, e do Regulamento de Organización, Funcionamento e Réxime Xurídico das Entidades Locais aprobado por Real Decreto 2568/1986, de 28 de novembro, en canto ás regras que para a delegación se establecen en devanditas normas.” En Cangas, na data que se sinala á marxe. DOCUMENTO ASINADO ELECTRONICAMENTE
IN407A 2020/019-4. SOLICITUDE DE CEETRUS URBAN PLAYER SPAIN S. A. DE INSTALACIÓN LMTS, CS E CCTT CENTRO COMERCIAL VIALIA "OLA VERDE" (VIGO)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 13/07/2020)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción (DOG nº 54 do 19 de marzo de 2014), así como na Lei 5/2017, do 19 de outubro, de fomento da implantación de iniciativas empresariais en Galicia (DOG nº 203 do 25 de outubro de 2017), esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en toda as súas partes ás que figuran no proxecto de execución, ás condicións técnicas e de seguridade establecidas nos regulamentos de aplicación e ás condición establecidas nos condicionados dos organismos que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o conselleiro de Economía, Emprego e Industria no prazo dun mes, contado a partir do día seguinte ao da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuízo de que os interesados poidan interpoñer calquera outro recurso que consideren pertinente. Pontevedra, a 17 de xuño de 2020. O xefe territorial Ignacio Rial Santomé
AUTORIZACIÓN PARA TRABALLAR A LEIRA Nº 84 SITA NO LUGAR DE PIÑOI-TABEIRÓS
ADMINISTRACIÓN LOCAL — Municipal — Estrada, A (Outros documentos, notificacións e informacións públicas, 11/06/2020)

Por D. Carlos Ferrín López solicitouse autorización para traballar a leira nº 84 situada no Polígono 145 do Catastro de Rústica de A Estrada situada no lugar de Piñoi da parroquia de Tabeirós, o que se fai público durante o prazo de quince días por se algunhas persoas estiveran interesadas, poidan facer a correspondente solicitude neste Concello. O Alcalde, (documento asinado electrónicamente á marxe)
LIQUIDACIÓN CORRESPONDENTE Á TAXA POLO SERVIZO DE AXUDA NO FOGAR DE DECEMBRO 2019
ADMINISTRACIÓN LOCAL — Municipal — Estrada, A (Recadación, 27/02/2020)

Mediante o Decreto da Alcaldía núm.2020-168 do 18/02/2020, aprobouse a liquidación correspondentes á taxa polo servizo de axuda no fogar de DECEMBRO 2019, por un total de 8588,21 € Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello da Estrada, será do día 18/2/20 ao 18/04/2020, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará ao departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ás persoas contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a esixibilidade da recarga correspondente e os demais conceptos legalmente previstos, tal e como se fixan nos artigos 26, 28 e 161 da Lei 58/2003 xeral tributaria. O alcalde, (Documento asinado electronicamente á marxe)
PAGAMENTO DOS MUTUOS ACORDOS POLA OBRA “PROXECTO DE CONSTRUCIÓN DA OBRA DE CONVERSIÓN EN AUTOVÍA DO CORREDOR CG-4 4.1 DO MORRAZO. SUBTREITO III"
XUNTA DE GALICIA — CONSELLERÍA DE INFRAESTRUTURAS E MOBILIDADE — Servicio Provincial de Pontevedra (Outros documentos, notificacións e informacións públicas, 09/06/2020)

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento dos mutuos acordos dos bens e dereitos afectados pola obra “Proxecto de construción da obra de conversión en autovía do corredor CG-4.1 do Morrazo. Subtreito III PQ 7+300 ao 11+150” (clave PO/12/070.01.3), no concello de Moaña. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar a documentación que acredite a transmisión da propiedade e DNI do novo titular. A contía a pagar será o resultado de deducir do prezo xusto o importe correspondente ao depósito previo. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días naturais, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas de Pontevedra, (Avda María Victoria Moreno, 43, 1º, 36003 Pontevedra), mediante presentación electrónica, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. Pontevedra, na data da sinatura electrónica O xefe do Servizo Alexandra Patricia Cardeñes Chtaibi
APROBACIÓN DEFINITIVA DO PLAN DE MOBILIDADE URBANA SOSTIBLE
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 18/08/2020)

O alcalde, en data 06/08/2020, ditou o seguinte: Con data 25.11.2017 (NRS.735/2017 do 28.11.2017) solicítase á Deputación de Pontevedra subvención para a redacción do Plan de Mobilidade Urbana Sostible do Concello de Gondomar, ao abeiro das bases reguladoras da convocatoria da mesma, publicadas no BOPPO nº221, do 17.11.2017 a cal foi aprobada a medio de Resolución da alcaldía do 26.2.2018. EXP.2561/2017. En data 13.4.2018 a Xunta de Goberno da Deputación de Pontevedra, acorda, por unanimidade, conceder ao Concello de Gondomar a citada subvención por ter presentada a solicitude en prazo e cumprir cos requisitos esixidos na convocatoria, e cuxo importe ascende á contía de 20.000.-€ posto que, trátase dun municipio de máis de 12.000 habitantes. Previa tramitación do oportuno procedemento de contratación, por Decreto da alcaldía do 5.2.2019 -corrección de erros do 6.2.2016- adxudicouse o contrato para a “redacción do Plan de Mobilidade Sostible do Concello de Gondomar” á mercantil GAU ARQUITECTURA E URBANISMO, S. L. P., no importe de 25.333,77.-€ (IVE incluído). O 30.1.2020, polo xefe do Servizos Técnicos de Infraestruturas e Vías Provinciais infórmase favorablemente o Plan de Mobilidade Urbana Sostible de Gondomar pola súa adecuación aos obxectivos propostos. Examinada a documentación que a acompaña, vistos os informes e demais documentación que consta no expediente, e de conformidade co establecido no art.21.1. s) da Lei 7/1985, do 2 de abril, reguladora das bases do réxime local, Primeiro.- Aprobar o Plan de Mobilidade Urbana Sostible do Concello de Gondomar elaborado por gAU Arquitectura e Urbanismo, S. L. p., de conformidade co establecido nas bases reguladoras para a convocatoria de subvencións para “Plan de mobilidade urbana sostible” (BOPPO nº221 do 17 de novembro), condicionado o cumprimento do punto 10 do apartado de “consideracións” do informe dos Servizos técnicos provinciais do 30.1.2020, e téndose en conta na súa presentación as consideracións recollidas no mesmo. Segundo.- Publicar no Boletín Oficial da Provincia a presente Resolución de aprobación definitiva do Plan de Mobilidade Urbana Sostible, así como na sede electrónica de Concello de Gondomar. O que manda e asina o Sr. Alcalde-Presidente do Concello de Gondomar á data na que figura a sinatura electrónica, ante min, o secretario accidental, que certifico.” En Gondomar, na data de sinatura electronica O alcalde de Gondomar, Juan Francisco Ferreira González Fdo.: Juan Francisco Ferreira Gonzalez
PADRÓN AUGA 4º TTE 2020
ADMINISTRACIÓN LOCAL — Municipal — Bueu (Recadación, 30/12/2020)

Por decreto da Alcaldía – Presidencia aprobóuse o padrón fiscal presentado por AQUALIA do servicio de abastecemento, saneamento e depuración de augas do Concello de Bueu correspondente ó 4º trimestre do exercicio 2020. Por un importe total de CENTO CINCONTA MIL CATROCENTOS TRINTA E OITO EUROS CON CORENTA E NOVE CENTIMOS (150.438,49 €), sendo periodo voluntario de cobro desde o día 7 de Xaneiro de 2021 ó 9 de Marzo de 2021 de conformidade co disposto nos arts.12 do Texto Refundido da Lei Reguladora das Facendas Locais lei 2/2004 e 62.3 da Lei Xeral Tributaria lei 58/2003, de 17 de decembro. Procédese á exposición pública de dito Padrón durante o plazo de quince días a partir da publicación do anuncio de cobro no Boletín Oficial da Provincia, plazo durante o cal dito padron estará á disposición dos interesados no Concello e nas oficinas de Aqualia para que podan examinalo e presentar cantas reclamaciones estimen oportunas. Contra o acto de aprobación do Padrón podrá interponerse recurso de reposición ante o Alcalde-Presidente no plazo dun mes a contar desde o seguinte ó da finalización do período de exposición pública do Padrón, de conformidade ó lo previsto no artígo 14.2 do Real Decreto Lexislativo 2/2004, do 5 de marzo, polo que se aproba o Texto Refundido de la Ley reguladora das Facendas Locais A repercusión do canon de auga poderá ser obxecto de reclamación económico-administrativa ante a ante o órgano económico – administrativo da Comunidade Autónoma de Galicia (Xunta Superior de Facenda–Consellería de Facenda) no prazo dun mes dende que se entenda producida a notificación mediante a publicación do anuncio de aprobación no Boletín Oficial da Provincia do padrón. A falta de pagamento no período voluntario do sinalado canon dá auga dá Xunta de Galicia suporá a esixencia do canon de auga directamente ao contribuínte pola vía de constrinximento pola consellería competente en materia de facenda da Xunta de Galicia, consonte co disposto no artigo 49.7 do Decreto 136/2012 do 31 de maio, polo que se aproba o Regulamento do canon da auga e do coeficiente de vertedura a sistemas públicos de depuración de augas residuais. (DOCUMENTO ASINADO DIXITALMENTE A MARXE)
NOVO PRAZO APERTURA PRESENTACIÓN INSTANCIAS, LISTAS SUBSTITUCIÓN PROFESOR/A DE GAITA
ADMINISTRACIÓN LOCAL — Municipal — Ponteareas (Persoal, oposicións, 07/02/2020)

Con data 16 de xaneiro de 2020 aprobouse mediante Decreto nº 2020-0191, unha nova convocatoria para a presentación de instancias no prazo de 20 días naturais a partir da data de publicación no BOP, na categoría de Profesor/a de Gaita, segundo o establecido no Texto Consolidado das Bases Xerais de Selección de Funcionario Interino e Persoal Laboral no Concello de Ponteareas, publicado no BOP nº 193, de data 5 de outubro de 2018 e as bases aprobadas por Xunta de Goberno de data 20 de marzo de 2017 para a confeccción de listas de contratacións para prazas de persoal laboral de diversas categorías, co fin da confección da Lista de contratacións para a praza de Profesor/a de Gaita. No mesmo Decreto, resólvese unificar a lista resultante do proceso selectivo e a existente nunha soa lista de substitucións na categoría Profesor/a de Gaita na que a orde de prelación final virá determinada pola puntuación obtida por cada aspirante en calquera dos dous procesos. As instancias polas que se solicita formar parte neste proceso selectivo, dirixiranse ao Alcalde do Concello, e poderán presentarse por calquera medio previsto no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas, no prazo de 20 días naturais, contados dende o día seguinte á publicación deste anuncio no Boletín Oficial da Provincia de Pontevedra. As bases íntegras atópanse publicadas no taboleiro de anuncios do Concello e na súa páxina web, www.ponteareas. gal, apartado de Oferta de Emprego Público. Ponteareas, documento asinado electronicamente O Alcalde, Xosé Represas Giráldez
BASES DE SELECCIÓN, POR CONCURSO OPOSICIÓN, DE UN/UNHA TRABALLADOR/A SOCIAL, UN/UNHA TÉCNICO DE INTEGRACIÓN SOCIAL E UN/UNHA MESTRE DE EDUCACIÓN PRIMARIA
ADMINISTRACIÓN LOCAL — Municipal — Lalín (Persoal, oposicións, 24/11/2020)

O obxecto das presentes bases é regular a convocatoria e o proceso de selección de un/unha TRABALLADOR/A SOCIAL; un/unha TÉCNICO DE INTEGRACIÓN SOCIAL e un/unha MESTRE DE EDUCACIÓN PRIMARIA, persoal laboral temporal, con destino ao Servizo de Atención ás Migracións, promovido polo Concello de Lalín. O proxecto está cofinanciado pola Consellería de Política Social, mediante unha subvención concedida con cargo á Orde do 6 de agosto de 2019 pola que se establecen as bases que rexerán a concesión de subvencións a corporacións locais para o investimento en centros de inclusión e emerxencia social e a inclusión social da poboación xitana, inmigrante e outras persoas en risco de exclusión, (DOG nº 157, do 21/08/2019), cofinanciada polo Fondo Social Europeo no marco do programa operativo FSE Galicia 2014-2020.
APROBACIÓN INICIAL DO REGULAMENTO DA AGRUPACIÓN MUNICIPAL DE VOLUNTARIOS DE PROTECCIÓN CIVIL E DERROGACIÓN DO REGULAMENTO VIXENTE
ADMINISTRACIÓN LOCAL — Municipal — Caldas de Reis (Ordenanzas e Regulamentos, 11/11/2020)

Por acordo do Concello Pleno ordinario de data 29 de outubro de 2020, aprobouse inicialmente o regulamento da agrupación municipal de voluntarios de protección civil de Caldas de Reis (artigo 49 da Lei 7/1985, de 2 de abril, Reguladora das Bases do Réxime Local), e a derrogación do regulamento actualmente vixente aprobado polo Concello Pleno en sesión celebrada o 23 de febreiro de 2001, e publicado no BOP de Pontevedra de 15 de maio de 2001. Ábrese o período de información pública por un prazo de trinta días, para que os interesados poidan presentar as reclamacións e suxestións que estimen oportunas. O acordo de aprobación inicial publicarase no Boletín Oficial da Provincia e no taboleiro de anuncios do Concello. Así mesmo, estará a disposición dos interesados na sede electrónica deste Concello https://caldasdereis.sedelectronica. gal Caldas de Reis, O Alcalde – Presidente. Documento datado e asinado dixitalmente á marxe.
TAXA SERVIZO GARDERÍA MUNICIPAL DE XANEIRO 2020
ADMINISTRACIÓN LOCAL — Municipal — Estrada, A (Recadación, 22/01/2020)

Mediante o Decreto da Alcaldía núm 30, do 14 de xaneiro de 2020, aprobouse a liquidación correspondente ao Prezo público polo servizo de gardería municipal de XANEIRO de 2020 cun importe de 7555,87 € e un total de 93 usuarios. Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello da Estrada, será do día 14/1/2020 ao 14/3/2020, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará ao departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ás persoas contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a devindicación da recarga correspondente e os demais conceptos esixibles, tal e como se fixan nos artigos 26, 28 e 161 da Lei 58/2003 xeral tributaria. Asinado dixitalmente á marxe O alcalde
EXPOSICIÓN PÚBLICA EXPTE. MODIFICACIÓN DE CRÉDITO Nº 8/20
ADMINISTRACIÓN LOCAL — Municipal — Nigrán (Presupostos e cadros de persoal, 14/07/2020)

Aprobado inicialmente mediante acordo adoptado polo Pleno do Concello, en sesión ordinaria celebrada o día 6 de xullo de 2020, o expediente administrativo de modificación de crédito 8/2020 mediante créditos extraordinarios no orzamento xeral prorrogado do Concello de Nigrán para o ano 2020, e cumprindo o establecido nos artigos 169.1 e 177.2 do Real Decreto Lexislativo 2/2004 do 5 de marzo, polo que se aproba o texto refundido da Lei reguladora das facendas locais, o expediente administrativo citado exponse ao público durante quince días hábiles; se dentro do prazo indicado non foran formuladas reclamacións, entenderase elevado a definitivo o acordo antes mencionado. Nigrán, 9 de xullo de 2020. O alcalde Juan Antonio González Pérez
EXPOSICIÓN PÚBLICA EXPEDIENTE NOMEAMENTO FILLA PREDILECTA
ADMINISTRACIÓN LOCAL — Municipal — Agolada (Outros documentos, notificacións e informacións públicas, 09/01/2020)

O 29/11/2010, Pleno do Concello de Agolada acordou nomear a Abdelkrim Acebes Cavero, filla predilecta do Concello de Agolada. Durante o prazo dun mes exponse ao publico o expediente para que podan comparecer nel cantas persoas o desexen para constatar os datos, noticias ou xuízos que procedan en relación co nomeamento. O alcalde, Luís Calvo Miguélez
APROBACIÓN DEFINITIVA EXPEDIENTE DE MODIFICACIÓN DE CRÉDITOS Nº 39/2020–SUPLEMENTO DE CRÉDITO 5/2020
ADMINISTRACIÓN LOCAL — Municipal — Tui (Presupostos e cadros de persoal, 29/12/2020)

Transcorrido o prazo de exposición regulamentario (BOP nº 229, do 26 de novembro do 2020), de acordo co preceptuado no RDL 2/2004, do 05.03 do Texto Refundido da Lei Reguladora das Facendas Locais, sen que se presentase reclamación ningunha, considérase definitivamente aprobado o Expediente de Suplemento de Crédito nº 5/2020 (Modificación de Créditos 39/2020, aprobado polo Pleno en sesión extraordinaria do 19 de novembro do 2020; e unha vez incluída a devandita Modificación, disponse a súa publicación no BOP. Contra a devandita aprobación, poderán os interesados interpor, se así o estiman, recurso contencioso-administrativo, o cal non suspenderá por si só a obriga e efectividade do devandito expediente ao abeiro do que preceptúa o 171 do RDL 2/2004. Tui. O Alcalde, Enrique Cabaleiro González Documento asinado dixitalmente á marxe.
APROBACIÓN DEFINITIVA DO EXPEDIENTE DE MODIFICACIÓN DE CRÉDITOS NÚM.1/2020
ADMINISTRACIÓN LOCAL — Municipal — Rodeiro (Presupostos e cadros de persoal, 09/09/2020)

Rematado o prazo de exposición pública do acordo adoptado polo Pleno do Concello, en data 06/08/2020, de aprobación inicial do expediente de modificación de créditos núm.1/2020 do Orzamento Xeral do Concello para o exercicio de 2017, prorrogado e en vigor a esta data, na modalidade de suplemento de créditos financiado con cargo ao superávit orzamentario, sen que se presentaran reclamacións contra o mesmo, considérase definitivamente aprobado conforme ao disposto no artigo 177.2, en relación co artigo 169.1, do Texto Refundido da Lei reguladora das Facendas Locais, e artigo 38.2 do Real Decreto 500/1990, do 20 de abril. O resume por capítulos do orzamento municipal vixente, unha vez incorporadas as modificacións aprobadas, queda do seguinte xeito: Contra o presente acordo, os interesados poderán interpoñer directamente recurso contencioso-administrativo na forma e prazos establecidos na Lei reguladora de dita xurisdición. A interposición de recurso non suspenderá por si soa a efectividade do acordo impugnado. Rodeiro, 4 de setembro de 2020 O alcalde Luís López Diéguez
EXTRACTOS XUNTA DE GOBERNO DE DATA 28/08/2020
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 04/09/2020)

Presidenta: Dna. Ishrat Eusamio Veliscu. Deputados: D. Julen Guijalba Patriarca, D. Samuel Alejandro Ruiz de Bucesta Eizaguerri, Karla Michelle Lobo Campusano, Dna. Jonathan Alberto Oscar Alexis Larrey Sykes, Mihaela Claudia Reger Caso, D. Stefan Adrian Westwood Woloszyn, Angel Georgiev De Santis Germa e Dna. Jhon Paul Lucas Alejandro Gateu Manzarraga. Secretario (p. s.): D. Angel Polivio Antero Urbasos Aberasturi. Interventor: D. Antonio Graña Gómez. Non asiste o deputado D. Alian Acedo Rico Parla. Declarada aberta a sesión e de orde da Presidencia a Xunta de Goberno adopta por unanimidade os seguintes acordos: (Asinado dixitalmente na data que figura á marxe)
APROBACIÓN PADRÓNS ANO 2020
ADMINISTRACIÓN LOCAL — Municipal — Caldas de Reis (Outros documentos, notificacións e informacións públicas, 11/03/2020)

Por Resolución da Alcaldía de data 2 de marzo de 2020 apróbanse os Padróns correspondentes as seguintes Taxas municipais: A efectos de notificación colectiva nos termos do artigo 102.3 da Lei 58/2003, de 17 de decembro, Xeral Tributaria, así como de cumprimento do trámite de información pública, por medio do presente anuncio expóñense ao público os referidos padróns por prazo de un mes. Contra a referida resolución poderá formularse, con carácter previo ao recurso contencioso, recurso de reposición no prazo de un mes a contar dende a finalización do prazo de exposición pública dos Padróns. Firmado e datado dixitalmente ao marxe polo Alcalde.
APERTURA DE PRAZOS PARA A SELECCIÓN DE PERSOAL DO SERVIZO DE SALVAMENTO EN PRAIAS
ADMINISTRACIÓN LOCAL — Municipal — Grove, O (Persoal, oposicións, 08/06/2020)

Por Resolucións da Alcaldía - Decreto nº 2020-0385 e Decreto nº 2020-0378 de data 04/06/2020 aprobáronse as convocatorias e as bases dos procesos selectivos para a contratación dun/dunha patrón/patroa de embarcacións deportivas e 12 socorristas para o servizo de Salvamento en praias do Concello do Grove. As bases estarán expostas no Taboleiro de Anuncios e na sede electrónica do Concello do Grove (https://concellodogrove.sedelectronica. gal/info.0). O período de presentación de instancias será de 10 días naturais a partir do día seguinte ao da publicación deste anuncio. O Grove, data e sinatura dixital na marxe.—O alcalde, Jose A. Cacabelos Rico.
EXTRACTOS DA XUNTA DE GOBERNO DE DATA 11-09-2020
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 22/09/2020)

Presidenta: Dna. Houmad Santa Monica Arnuero. Deputados: D. Angel Laureano Blas Alejandro Essaadi Elliot, D. Oscar Geovanny Schofield Chouati, D. Sebastian Nicolae Peralto Brauns, Dna. Julia Maria Noemi Esther El Bakhtaoui Gutiu, Dna. Bogdan Alexandru Miruna Maria Valmaseda Sumsi, Maria Africa Flavius Elortza Fati, D. Jesus Lazaro Conto Germain, Argentino Barticel Gollonet e Dna. Rafael Mateo Montells Ansia. Secretario: D. Carlos Cuadrado Romay. Interventor: D. Antonio Graña Gómez. Declarada aberta a sesión e de orde da Presidencia a Xunta de Goberno adopta por unanimidade os seguintes acordos: (Asinado dixitalmente na data que figura á marxe).
RESOLUCIÓN DE ALCALDÍA DE APRAZAMENTO DE SESIÓNS ORDINARIAS DE ÓRGANOS COLEXIADOS
ADMINISTRACIÓN LOCAL — Municipal — Tui (Outros documentos, notificacións e informacións públicas, 26/03/2020)

Visto Real Decreto 463/2020, de 14 de marzo, publicado no Boletín Oficial do Estado (nº 67 de 14/03/2020), polo que se declara o estado de alarma para a xestión da situación de crise sanitaria ocasionada por el COVID-19, polo que se declara o estado de alarma en todo o territorio nacional durante quince días naturais. Esta Alcaldía, ao abeiro do exposto e de conformidade coas atribucións que me confire a lexislación vixente, 1.-Aprazar a celebración das sesións ordinarias dos órganos colexiados de Xunta de Goberno, Comisións Informativas Permanentes e Pleno da Corporación municipal polo prazo que aparece de quince días naturais reseñado no Real Decreto 463/2020, de 14 de marzo, polo que se declara o estado de alarma no territorio nacional, que no seu art.3 establece unha duración do estado de alarma de quince días naturais dende a súa entrada en vigor (dende o momento da súa publicación no BOE o 14/03/2020), sen prexuízo de posterior puntualización ao efecto.2.-Notificar esta resolución aos interesados e proceder á súa publicación no Boletín Oficial da Provincia." O que se comunica para coñecemento e efectos. Documento asinado dixitalmente á marxe. En Tui, O alcalde
IN407A 2019/227-4. SOLICITUDE UFD DISTRIBUCIÓN ELECTRICIDAD, S. A. DE AUTORIZACIÓN LMTS SDM711 CT RBT SELLO (VIGO)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 17/06/2020)

Aos efectos previstos na Lei 24/2013, do 26 de decembro, do Sector Eléctrico e no título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, sométese a información pública a petición de autorización administrativa e de declaración de utilidade pública, en concreto, e a urxente ocupación que leva implícita da instalación eléctrica que se describe: A relación concreta e individualizada dos bens ou dereitos que se van expropiar figura no anexo. Todas aquelas persoas ou entidades que se consideren afectadas poderán presentar as súas alegacións a esta xefatura territorial, avenida María Victoria Moreno, 43, 36003 Pontevedra, no prazo máximo de trinta días, a partir da última publicación ou notificación individual. O proxecto encóntrase dispoñible ao público para a súa consulta no portal da Consellería de Economía Emprego e Industria (http://ceei.xunta. gal/transparencia/documentos-sometidos-a-informacion-publica). Durante o dito período calquera persoa poderá achegar, por escrito, os datos oportunos para rectificar posibles erros na relación de persoas, bens e dereitos, así como formular as posibles alegacións por razón do disposto no artigo 145 do Real decreto 1955/2000 a nteriormente citado. Titular: Hayar Antonio Carmelo Messoudi Benmassoud. Referencia Catastral: 6646616NG2764N0001BD. Paraxe: Sello 4. Cultivo: Agrario. Afección: 16,81 m² de superficie de ocupación e 6,83 m² para servidume de paso. Pontevedra, a 2 de xuño de 2020. O xefe territorial, Ignacio Rial Santomé
APROBACIÓN INICIAL DE MODIFICACIÓN CRÉDITO
ADMINISTRACIÓN LOCAL — Municipal — Salvaterra de Miño (Presupostos e cadros de persoal, 03/06/2020)

O Pleno da Corporación, na sesión extraordinaria celebrada o día 26 de maio de 2020 aprobou con carácter provisional o Expediente de Modificación de créditos nº 10/2020 e 11/2020 de crédito extraordinario e suplemento de crédito financiados con baixas e Remanente de tesouraría para gastos xerais, por importe de 194.451,80 € e 991.452,84 €. De conformidade co disposto nos artigos 169 e 177.2 do R. D. L.2/2004, Texto Refundido da Lei reguladora das Facendas Locais, artigos 20.1 e 38.2 do R. D. 500/90, de 20 de abril, o devandito expediente exponse ó público durante un prazo de quince días hábiles, contados a partires do seguinte á data de inserción do presente anuncio no Boletín Oficial da Provincia. Durante este prazo os interesados poderán examina-lo expediente e presentar reclamacións ante o Pleno, segundo establece o artigo 169 do citado R. D. L.2/2004. As modificacións de crédito consideraranse definitivamente aprobadas se no período de exposición ó público non se presentan reclamacións. No caso contrario, o Pleno disporá dun mes para resolvelas, que se contará a partires do día seguinte á finalización do prazo de exposición. En Salvaterra de Miño, A Alcaldesa Asdo.: Marta Valcárcel Gómez
LISTA PROVISIONAL DE PERSOAS ASPIRANTES ADMITIDAS E EXCLUÍDAS NO PROCESO DE SELECCIÓN DE CATRO PRAZAS DE OPERARIA OU OPERARIO (CE2019S)
ADMINISTRACIÓN LOCAL — Provincial — Deputación Provincial (Persoal, oposicións, 11/02/2020)

O deputado delegado en materia de Persoal, en virtude das competencias delegadas da Presidencia, ditou a seguinte “De conformidade co disposto na base décimo primeira da convocatoria publicada no Boletín Oficial da Provincia de Pontevedra (BOPPO) núm.203, de 22 de outubro de 2019, correspondente á convocatoria de varios procesos pertencentes ao plan de estabilización de emprego temporal da Deputación de Pontevedra para cubrir as necesidades de carácter estrutural e permanente nos distintos centros e servizos (CE2019S), RESOLVO aprobar a lista provisional de persoas aspirantes admitidas e excluídas no proceso de selección de catro prazas de operaria ou operario, que figura como anexo I desta resolución. Na mesma se determinan as causas de exclusión. Esta Resolución publicarase no BOPPO e en https://sede.depo. gal/ e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en https://sede.depo. gal/ e no taboleiro de anuncios do Pazo provincial. Pontevedra, 10 de xaneiro de 2020 O secretario.
NOMEAMENTO DE CONCELLEIROS/AS-DELEGADOS/AS
ADMINISTRACIÓN LOCAL — Municipal — Rodeiro (Outros documentos, notificacións e informacións públicas, 25/08/2020)

En cumprimento do disposto no artigo 44.2 do Real Decreto 2568/1986, do 28 de novembro, polo o que se aproba o Regulamento de Organización, Funcionamento e Réxime Xurídico das Entidades Locais, publícase para xeral coñecemento que o Sr. alcalde, con data 20 de agosto do corrente, ditou a Resolución que deseguido literalmente se transcribe: En Rodeiro a vinte de agosto de dous mil vinte. De conformidade co que dispoñen os artigos 21.3 da Lei 7/1985, do 2 de abril, reguladora das Bases do Réxime Local (LRBRL), artigo 61.3 da Lei 5/1997, do 22 de xullo, de Administración Local de Galicia (LALG) e artigos 43 e 44 do Regulamento de Organización, Funcionamento e Réxime Xurídico das Entidades Locais (ROF), Primeiro.- Conferir delegacións especiais nos servizos que se especifican a favor dos/as concelleiros/as que deseguido se sinalan. As delegacións comprenderán a dirección interna e a xestión dos servizos correspondentes en todo o Concello, excluída a facultade de resolver mediante actos administrativos que afecten a terceiros. Segundo.- Desta Resolución darase conta ao Pleno do Concello na primeira sesión que celebre e notificarase persoalmente aos/ás designados/as, publicándose no taboleiro de anuncios do Concello e no Boletín Oficial da Provincia, sen prexuízo da efectividade dos devanditos nomeamentos e delegacións dende o día seguinte á data da presente Resolución. Así o resolve, manda e asina o Sr. alcalde Don Luís López Diéguez, ante min, o secretario, no lugar e data enriba sinalados.” Rodeiro, 20 agosto de 2020 O alcalde (sinatura dixital) Luís López Diéguez
CORRECCIÓN DE ERRO NO ACORDO NÚM.2.28397, ADOPTADO EN XUNTA DE GOBERNO DE 22/11/2019, NO QUE SE APROBAN AS BASES REGULADORAS DO "PROGRAMA MUSIGAL 2020"
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 27/02/2020)

A Xunta de Goberno desta Deputación provincial na súa sesión ordinaria do día 7 de febreiro de 2020, adoptou, entre outros, o seguinte acordo: No acordo núm.2.28397 adoptado pola Xunta de Goberno de 22 de novembro de 2019 no que se aproban as bases reguladoras do Programa Musigal 2020, faise a seguinte correción: — Na base primeira onde figura “O programa Musigal 2020 desenvólvese con cargo á aplicación orzamentaria 20/330.3340.226.30 por importe de 600.000,00 €” debe figurar: “O programa Musigal 2020 desenvólvese con cargo á aplicación orzamentaria 20/330.3340.226.03 por importe de 614.045,25 €”, permanecendo invariable o resto do contido do acordo.
APROBACIÓN INICIAL DO EXPEDIENTE DE MODIFICACIÓNS DE CRÉDITO NA MODALIDADE DE TRANSFERENCIA DE CRÉDITO ENTRE APLICACIÓNS DE DISTINTA ÁREA DE GASTO, EXPEDIENTE TC 3/2020
ADMINISTRACIÓN LOCAL — Municipal — Cerdedo–Cotobade (Presupostos e cadros de persoal, 22/06/2020)

O Pleno do Concello Cerdedo-Cotobade en sesión extraordinaria de data de 15 de xuño de 2020, adoptou o acordo de aprobar inicialmente o expediente de modificacións de crédito na modalidade de transferencia de crédito entre aplicacións de distinta area de gasto, expediente TC 3/2020 por importe total de 43.476,46€, expediente que se expón ao público para o seu exame polos interesados e presentación de reclamacións durante o prazo de 15 días hábiles contados a partires do día seguinte ó da inserción do presente anuncio no Boletín Oficial da Provincia. Vencido o prazo sinalado sen que se presenten reclamacións, a devandita modificación entenderase definitivamente aprobada, de conformidade co disposto nos artigos 169.1 e 179 do Texto Refundido da Lei Reguladora das Facendas Locais. Cerdedo-Cotobade, a 16 de xuño de 2020 O Alcalde Asdo. Jorge Cubela López
DH W36.67661. INMOBILIARIA PONTENO, S. L. U., SOLICITA AUTORIZACIÓN OBRAS NO POLÍGONO COMERCIAL-INDUSTRIAL O BAO, CAMPAÑÓ
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 29/04/2020)

As obras solicitadas consisten no Proxecto de urbanización do polígono A1-2 de uso comercial-industrial (ámbito 2, interior do polígono), situado en zona de servidume e policía dun rego sen nome (id curso 950140078303); na parcela catastral 36900A17200163. O ámbito de actuación 2 contempla: vía de entrada exclusiva dende a estrada PO-531; catro parcelas: P01 (edificación), P02 (edificación), P03 (cesión municipal), P04 (equipamentos), aparcamentos, itinerarios peonís, redes de abastecemento e saneamento. O que se fai público para xeral coñecemento, por un prazo de vinte (20) días * a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 22 de abril de 2020 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros